
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1783 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των λεπτομερειών εφαρμογής της υπ’ 
αριθμ. 313690/26.9.2006 κοινής υπουργικής από¬ 
φασης (1504/Β'/12.10.2006) «Συμπληρωματικά μέτρα 
εφαρμογής του υπ’ αριθμ. 1010/2006 κανονισμού 
(ΕΚ) της Επιτροπής σχετικά με ορισμένα έκτακτα 
μέτρα στήριξης της αγοράς στους τομείς των αυ¬ 


γών και πουλερικών ορισμένων κρατών μελών»... 1 
Επιβολή πρόσθετου τέλους για απλή τελωνειακή πα¬ 
ράβαση. 2 

Επιβολή πρόσθετου τέλους για απλή τελωνειακή πα¬ 
ράβαση. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διιορθώσεις σφαλμάτων σε αποφάσεις του Υπ. Ανά¬ 
πτυξης στην υπ’ αριθμ. 25828/ΔΠΛ701/Φ19Γ (ΦΕΚ 
1648/Β79.11.2006). 4 


ΑΠΟΦΑΣΕΙ Σ 

Αριθμ. 329477 (1) 


Καθορισμός των λεπτομερειών εφαρμογής της υπ’ αριθμ. 
313690/26.9.2006 κοινής υπουργικής απόφασης (1504/ 
Β'/12.10.2006) «Συμπληρωματικά μέτρα εφαρμογής 
του υπ’ αριθμ. 1010/2006 κανονισμού (ΕΚ) της Επιτρο¬ 
πής σχετικά με ορισμένα έκτακτα μέτρα στήριξης 
της αγοράς στους τομείς των αυγών και πουλερικών 
ορισμένων κρατών μελών». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

1.1 Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο 1 του π.δ. 63/2005 (ΦΕΚ 98 Α'). 

1.2 Του ν. 2362/1995 «περί Δημοσίου Λογιστικού» (Α' 247). 

1.3 Των άρθρων 13 μέχρι και 29 του ν. 2637/1998 περί 
«Σύστασης Οργ. Πιστοποίησης Λογαριασμών, Οργανι¬ 
σμού Πληρωμών και ελέγχου Κοινοτ. Ενισχύσεων Προ¬ 
σανατολισμού και Εγγυήσεων... και άλλες διατάξεις» 
(Α' 200), όπως τροποποιήθηκαν και συμπληρώθηκαν με 
το άρθρο 4 του ν. 2732/1999 (Α' 154) και το άρθρο 24 του 
ν. 2945/2001 (Α' 223) «Εθνικό Σύστημα Προστασίας της 
Αγροτικής Δραστηριότητας» και το άρθρο 29 παρ. 1-8 
του ν. 3147/2003 (Α' 135). 

1.4 Του π.δ. 402/1988 «Οργανισμός Υπουργείου Γεωργί- 
ας» (Α' 187) όπως ισχύει σήμερα. 

1.5 Της υπ’ αριθμ. 313690/26.9.2006 (Β' 1504) κοινής από¬ 
φασης Υπουργών Αγροτικής Ανάπτυξης και Τροφίμων, 
και Οικονομίας και Οικονομικών «Συμπληρωματικά μέτρα 
εφαρμογής του υπ’ αριθμ. 1010/2006 κανονισμού (ΕΚ) της 
Επιτροπής σχετικά με ορισμένα έκτακτα μέτρα στήριξης 
της αγοράς στους τομείς των αυγών και πουλερικών 
ορισμένων κρατών μελών.» 

1.6 Της υπ’ αριθμ. 389578/2000 (Β' 1470) απόφασης του 
Υπουργού Γεωργίας «περί έγκρισης κανονισμού Διαδι¬ 
κασίας Πληρωμών του ΟΠΕΚΕΠΕ των ενισχύσεων που 
βαρύνουν τον Ειδικό Λογαριασμό Εγγυήσεων Γεωργικών 
Προϊόντων (ΕΛΕΓΕΠ). 

1.7 Της υπ’ αριθμ. 271562/2002 (Β' 1042) απόφασης του 
Υπουργού Γ εωργίας «περί εγκρίσεως του ΟΠΕΚΕΠΕ ως 
Οργανισμού Πληρωμής. 

1.8 Του ν. 2859/2000 «περί Κύρωσης Κώδικα Φόρου Προ¬ 
στιθέμενης Αξίας» (Α' 248). 

2. Τους κανονισμούς: 

2.1 (ΕΟΚ) υπ’ αριθμ. 2771/1975 του Συμβουλίου περί κοι¬ 
νής οργανώσεως αγοράς στον τομέα των αυγών όπως 
ισχύει κάθε φορά. 

2.2 (ΕΟΚ) υπ’ αριθμ. 2777/1975 (ΕΟΚ) του Συμβουλίου 
περί κοινής οργανώσεως αγοράς στον τομέα του κρέα¬ 
τος πουλερικών όπως ισχύει κάθε φορά. 

2.3 (ΕΚ) υπ’ αριθμ. 679/2006 του Συμβουλίου, της 25ης 
Απριλίου 2006, για τροποποίηση των υπ’ αριθμ. 2771/1975) 
και υπ’ αριθμ. 2777/1975 κανονισμών (ΕΟΚ) σχετικά με την 
εφαρμογή έκτακτων μέτρων στήριξης της αγοράς. 

2.4 (ΕΚ) υπ’ αριθμ. 1010/2006 της Επιτροπής (Ι_ 180) «σχε¬ 
τικά με ορισμένα έκτακτα μέτρα στήριξης της αγοράς 
στους τομείς των αυγών και πουλερικών ορισμένων κρα¬ 
τών μελών» γενικά όπως ισχύει κάθε φορά. 

2.5 (ΕΚ) υπ’ αριθμ. 1256/2006 της Επιτροπής (Ι_ 228) «για 
την τροποποίηση του υπ’ αριθμ. 1010/2006 Καν. (ΕΚ) της 
Επιτροπής σχετικά με ορισμένα έκτακτα μέτρα στήριξης 
της αγοράς στους τομείς των αυγών και πουλερικών 
ορισμένων κρατών μελών». 

2.6 (ΕΚ) υπ’ αριθμ. 1290/2005 του Συμβουλίου (I 209) 
«για τη χρηματοδότηση της κοινής γεωργικής πολιτικής», 
όπως ισχύει κάθε φορά. 

2.7 (ΕΚ) υπ’ αριθμ. 1663/1995 της Επιτροπής για τη 
θέσπιση των λεπτομερειών εφαρμογής του Καν. (ΕΚ) 
729/1970 του Συμβουλίου όσον αφορά τη διαδικασία για 
την εκκαθάριση των λογαριασμών του ΕΓΤΠΕ, Τμήμα 
Εγγυήσεων (1158). 

3. Την εισήγηση της υπηρεσίας, αποφασίζουμε: 

Καθορίζουμε τη διαδικασία, τα δικαιολογητικά, και τον 

τρόπο πληρωμής των αποζημιώσεων που προβλέπονται 
στην υπ’ αριθμ. 313690/26.9.2006 κοινή υπουργική απόφα- 

ση «Συμπληρωματικά μέτρα εφαρμογής του κανονισμού 
(ΕΚ) υπ’ αριθμ. 1010/2006 της Επιτροπής “σχετικά με ορι¬ 
σμένα έκτακτα μέτρα στήριξης της αγοράς στους τομείς 
των αυγών και πουλερικών ορισμένων κρατών μελών”» 
όπως τροποποιήθηκε και ισχύει, ως εξής: 

Άρθρο 1 

ΑΡΜΟΔΙΕΣ ΥΠΗΡΕΣΙΩΝ 

Οι αρμόδιες Υπηρεσίες για την εφαρμογή και υλοποίηση 
της υπ’ αριθμ. 313690/26.9.2006 κοινής υπουργικής απόφα¬ 
σης, καθώς και οι αρμοδιότητές τους ορίζονται ως εξής: 

1.1 Δ/νση Ζωικής Παρ/γής και ΑΠΑ της Γενικής Δ/νσης 
Ζωικής Παραγωγής, του Υπ. Αγρ. Ανάπτ. και Τροφίμων. 

Είναι αρμόδια για τη εισήγηση στον Υπ. Αγρ. Ανάπτ. και 
Τροφίμων των σχετικών αποφάσεων, την παρακολούθη¬ 
ση, τον συντονισμό, τον έλεγχο της εφαρμογής του προ¬ 
γράμματος και την παροχή σχετικών διευκρινήσεων. 

1.2 Δ/νσεις Αγροτικής Ανάπτυξης (ΔΑΑ) των Νομαρχι¬ 
ακών Αυτοδιοικήσεων: 

Είναι αρμόδιες για τη συγκέντρωση των αιτήσεων των 
δικαιούχων, και των σχετικών δικαιολογητικών, τη μέρι¬ 
μνα για την πραγματοποίηση των σχετικών ελέγχων και 
τις συναφείς με την πληρωμή των δικαιούχων σε νομαρ¬ 
χιακό επίπεδο εργασίες, την αναγνώριση και εκκαθάριση 
της δαπάνης, και γενικά για το σύνολο των εργασιών και 
διαδικασιών που ορίζονται για τις ΔΑΑ στην παρούσα. 
Επίσης είναι υπεύθυνες για τη διατήρηση φακέλων με 
τα σχετικά δικαιολογητικά και παραστατικά, για τυχόν 
εθνικό ή κοινοτικό έλεγχο. 

1.3 Δ/νση Πληροφορικής του Υπ. Αγρ. Αναπτ. και Τρο¬ 
φίμων: 

Είναι αρμόδια για την ανάπτυξη της μηχανογραφικής 
εφαρμογής για το πρόγραμμα, τους διασταυρωτικούς 
ελέγχους και την εξαγωγή του τυχαίου δείγματος για τους 
επιτόπιους ελέγχους που θα πραγματοποιήσουν οι Δ/νσεις 
Αγροτικής Ανάπτυξης των Νομαρχιακών Αυτοδιοικήσεων. 

1.4 ΟΠΕΚΕΠΕ : 

Είναι αρμόδιος για τον έλεγχο πληρότητας των φακέ¬ 
λων πληρωμής, και τη έκδοση των εντολών πληρωμής. 

Άρθρο 2 

ΔΙΚΑΙΟΥΧΟΙ-ΕΙΔΙΚΟΙ ΟΡΟΙ ΕΠΙΛΕΞΙΜΟΤΗΤΑΣ 

Δικαιούχοι του προγράμματος μπορούν να κριθούν φυ¬ 
σικά ή και νομικά πρόσωπα εφόσον είναι νόμιμοι κάτοχοι 
λειτουργούσας κατά την περίοδο έναρξης της κρίσης 
από την γρίπη των πτηνών (1-10-05) πτηνοτροφικής εκ¬ 
μετάλλευσης (όλο το φάσμα της πτηνοτροφικής παρα¬ 
γωγής) και είναι υπεύθυνα για τη διαχείρισή της. 

Ειδικότερα: 

-Στην περίπτωση της πρόωρης σφαγής ή και θανάτω¬ 
σης ζωικού κεφαλαίου πολλαπλασιασμού, οι δικαιούχοι 
μπορούν να αποζημιωθούν για πτηνά των ειδών των 
ορνίθων και γαλοπούλων ηλικίας κατά τη σφαγή ή και 
θανάτωση μέχρι 60 εβδομάδων. 

-Στην περίπτωση της πρόωρης σφαγής ή και θανάτω¬ 
σης «νεαρών ορνίθων έτοιμων για ωοτοκία» οι δικαιούχοι 
μπορούν να αποζημιωθούν για πουλάδες του είδους των 
ορνίθων ηλικίας κατά τη σφαγή ή και θανάτωση από 16 
μέχρι 24 εβδομάδων. 

Άρθρο 3 

ΥΠΟΒΟΛΗ ΑΙΤΗΣΕΩΝ 

Οι Δ/νσεις Αγροτικής Ανάπτυξης (Δ.Α.Α), από της λή- 
ψεως της παρούσας, ενημερώνουν με ανακοίνωση στον 
τοπικό τύπο και τα μέσα μαζικής ενημέρωσης τους πι¬ 
θανούς δικαιούχους της περιοχής τους, για την υποβολή 
αιτήσεων σύμφωνα με το αναθεωρημένο υπόδειγμα αί¬ 
τησης της παρούσας (Υπόδ. 1), με τα απαιτούμενα κατά 
περίπτωση δικαιολογητικά και συγκροτούν τις προβλε- 
πόμενες από την παρούσα Επιτροπές ελέγχου. 

Η εν λόγω αίτηση είναι ενιαία και υποβάλλεται στην 


ΔΑΑ της περιοχής που βρίσκεται η έδρα της εκμετάλ¬ 
λευσης για όλες τις επιλέξιμες πτηνοτροφικές εκμεταλ¬ 
λεύσεις οι οποίες πιθανόν να βρίσκονται σε περιοχές 
περισσότερες της μίας Δ.Α.Α. Οι ενδιαφερόμενοι μπορούν 
να αιτηθούν την ένταξή τους σε μία ή περισσότερες 
κατηγορίες αποζημίωσης, με την ίδια αίτηση. 

Οι αιτήσεις υποβάλλονται στις Δ.Α.Α σε ημερομηνία που 
θα ορισθεί από τη Γ εν. Δ/νση Ζωικής Παραγωγής βάσει 
της ημερομηνίας δημοσίευσης της παρούσας στην εφη¬ 
μερίδα της κυβερνήσεως. Οι αιτήσεις μπορούν να υπο¬ 
βληθούν είτε απευθείας από τους πιθανούς δικαιούχους, 
είτε μέσω των τοπικών συλλογικών τους Οργανώσεων 
(συνεταιρισμοί, ενώσεις συνεταιρισμών, σύλλογοι κ.λπ.) 
προς διευκόλυνση των δικαιούχων. 

Άρθρο 4 

ΔΙΚΑΙΟΛΟΓΗΤΙΚΑ 

4.1 Γ ενικά δικαιολογητικά 

Όλες οι αιτήσεις συνοδεύονται υποχρεωτικά από: 

4.1.1 - φωτοαντίγραφο του Ε1 της τελευταίας κατατε¬ 
θειμένης στην αρμόδια Δ.Ο.Υ φορολογικής δήλωσης, για 
φυσικά πρόσωπα, ή 

- φωτοαντίγραφο του εντύπου της κατά περίπτωση 
τελευταίας κατατεθειμένης στην αρμόδια Δ.Ο.Υ φορολο¬ 
γικής δήλωσης, μαζί με το έντυπο Ε3 (αναλυτικά στοιχεία 
φορολογίας εισοδήματος) για τα νομικά πρόσωπα. 

4.1.2 Φωτοαντίγραφο της πρώτης σελίδας του τρα¬ 
πεζικού λογαριασμού στον οποίο επιθυμεί ο αϊτών να 
πιστωθεί το τελικά δικαιούμενο ποσό. 

4.2 Ειδικά δικαιολογητικά 

Επιπλέον για τις κατά περίπτωση αποζημιώσεις του 
άρθρου 2 της υπ' αριθμ. 313690/26.9.2006 κοινή υπουργική 
απόφαση υποβάλλονται μαζί με την αίτηση, τα παρακάτω 
δικαιολογητικά: 

4.2.1. Για την περίπτωση της καταστροφής των αυγών 
εκκόλαψης, 

α) εφόσον η καταστροφή έγινε στον χώρο της μονάδας: 
Πρακτικά καταστροφής από τις Δ/νσεις Κτηνιατρικής 
των οικείων Ν.Α. 

β) εφόσον η καταστροφή έγινε εκτός μονάδας: 

-Πρακτικά καταστροφής από τις Δ/νσεις Κτηνιατρικής 
των οικείων Ν.Α ή 

-Παραστατικά μεταφοράς στον τόπο καταστροφής 
(π.χ. Δελτίο αποστολής ) και απόδειξη πληρωμής των 
δημοτικών ή νομαρχιακών υπηρεσιών που διαχειρίζονται 
τους χώρους καταστροφής. 

4.2.2. Για την περίπτωση της μεταποίησης των αυγών 
εκκόλαψης, 

α) Επίσημα παραστατικά μεταφοράς (π.χ. Δελτίο απο¬ 
στολής) στον τόπο μεταποίησης, και 

β) Τιμολόγια πώλησης. Στην περίπτωση που η ανα¬ 
γραφόμενη τιμή μονάδας στα τιμολόγια πώλησης είναι 
μέχρι 0,03 Ευρώ/αυγό, τότε η τιμή αποζημίωσης είναι 0,12 
Ευρώ/αυγό. Στην περίπτωση που η αναγραφόμενη τιμή 
μονάδας στα τιμολόγια πώλησης είναι μεγαλύτερή από 
0,03 Ευρώ/αυγό, η τιμή αποζημίωσης είναι το αποτέλεσμα 
της αφαίρεσης της τιμής μονάδας από το 0,15 Ευρώ. 

4.2.3. Γ ια την περίπτωση της καταστροφής νεοσσών, 

α) εφόσον η καταστροφή έγινε στον χώρο της μονάδας: 

Πρακτικά καταστροφής από τις Δ/νσεις Κτηνιατρικής 
των οικείων Ν.Α. 

β) εφόσον η καταστροφή έγινε εκτός μονάδας: 

-Πρακτικά καταστροφής από τις Δ/νσεις Κτηνιατρικής 
των οικείων Ν.Α ή 

-Παραστατικά μεταφοράς στον τόπο καταστροφής (π.χ 
Δελτίο αποστολής ) και απόδειξη πληρωμής των δημοτι¬ 
κών ή νομαρχιακών υπηρεσιών που διαχειρίζονται τους 
χώρους καταστροφής. 

4.2.4. Γ ια την περίπτωση της πρόωρης σφαγής ή και 
θανάτωσης ζωικού κεφαλαίου πολλαπλασιασμού (πα- 
τρογονικά), 

α.) σε περίπτωση θανάτωσης: 

-Παραστατικά αγοράς (Τιμολόγιο) ή μεταφοράς (π.χ 
Δελτίο αποστολής) στην μονάδα πολλαπλασιασμού 
προκειμένου να διαπιστωθεί ο αριθμός και η ηλικία των 
πτηνών κατά την τοποθέτηση, και 
-Πρακτικά καταστροφής-θανάτωσης από τις Δ/νσεις 
Κτηνιατρικής των οικείων Ν.Α, ή 
-Παραστατικά μεταφοράς στον τόπο καταστροφής (π.χ 
Δελτίο αποστολής) και απόδειξη πληρωμής των δημοτι¬ 
κών ή νομαρχιακών υπηρεσιών που διαχειρίζονται τους 
χώρους καταστροφής, 
β) σε περίπτωση σφαγής: 

-Παραστατικά αγοράς (Τιμολόγιο) ή μεταφοράς (π.χ 
Δελτίο αποστολής) στην μονάδα πολλαπλασιασμού προ¬ 
κειμένου να διαπιστωθεί η ηλικία των πτηνών κατά την 
τοποθέτηση, και 

- Παραστατικά μεταφοράς (π.χ δελτίο αποστολής) προς 
το σφαγείο και απόδειξη παροχής υπηρεσιών από το 
σφαγείο για τη σφαγή των πτηνών ή τιμολόγιο αγορα¬ 
πωλησίας των ορνίθων του δικαιούχου με το σφαγείο. 

4.2.5. Για την περίπτωση της «εθελούσιας παράτασης 
του υγειονομικού κενού πέραν των τριών εβδομάδων», 
α)Υπεύθυνη Δήλωση του αιτούντος ότι: «για το χρο¬ 
νικό διάστημα από 1.10.2005 μέχρι 30.4.2006 παρέτεινα 
το υγειονομικό κενό κατά επτά εβδομάδες πέραν των 
προβλεπόμενων τριών και για το διάστημα αυτό κανένα 
πτηνό δεν τοποθετήθηκε σε παραγωγή», και 
β) Άδεια Λειτουργίας ή άδεια οικοδομής ή θεωρημένα 
από αρμόδια αρχή μισθωτήρια 
εφόσον προκύπτει από τα παραπάνω το εμβαδό (τ.μ) 
της μονάδας. 

Στην περίπτωση που από τα ανωτέρω δεν προκύπτουν 
τα τ.μ της μονάδας, κατατίθεται σκαρίφημα της κάτοψης 
με τις διαστάσεις του ή των θαλάμων της μονάδας, επί 
της υπεύθυνης δήλωσης της παραγράφου α), όπου θα 
δηλώνεται επιπλέον υπεύθυνα ότι «το εμβαδό της μονά¬ 
δας είναι.τ.μ.» 

Επιπλέον, εφόσον πρόκειται για περιπτώσεις συνεκμε¬ 
τάλλευσης και υπάρχουν περισσότεροι του ενός δικαιού¬ 
χοι ανά εκμετάλλευση, κατατίθεται και δεύτερη υπεύθυνη 
δήλωση υπογεγραμμένη από όλους τους συνδικαιούχους 
και θεωρημένη για το γνήσιο της υπογραφής τους, όπου 
θα αναφέρεται το συνολικό εμβαδό και ο αριθμός των 
τ.μ. που εκμεταλλεύεται ο καθένας. 

4.2.6 Γ ια την περίπτωση της πρόωρης σφαγής ή και 
θανάτωσης «πουλάδων έτοιμων για ωοτοκία» 
α.) σε περίπτωση θανάτωσης: 

-Παραστατικά αγοράς (Τιμολόγιο) ή μεταφοράς (π.χ 
Δελτίο αποστολής) στην μονάδα προκειμένου να διαπι¬ 
στωθεί ο αριθμός και η ηλικία των πουλάδων κατά την 
τοποθέτηση, και 

-Πρακτικά καταστροφής-θανάτωσης από τις Δ/νσεις 
Κτηνιατρικής των οικείων Ν.Α, ή 
-Παραστατικά μεταφοράς στον τόπο καταστροφής (π.χ 
Δελτίο αποστολής ) και απόδειξη πληρωμής των δημοτι¬ 
κών ή νομαρχιακών υπηρεσιών που διαχειρίζονται τους 
χώρους καταστροφής, 
β) σε περίπτωση σφαγής: 

-Παραστατικά αγοράς (Τιμολόγιο) ή μεταφοράς (π.χ 
Δελτίο αποστολής) στην μονάδα προκειμένου να διαπι¬ 
στωθεί η ηλικία των πουλάδων κατά την τοποθέτηση, 
και 

- Παραστατικά μεταφοράς (π.χ. δελτίο αποστολής) προς 
το σφαγείο, και απόδειξη παροχής υπηρεσιών από το 
σφαγείο για τη σφαγή των πουλάδων ή τιμολόγιο αγορα¬ 
πωλησίας των πουλάδων του δικαιούχου με το σφαγείο. 

Ο ΟΠΕΚΕΠΕ θα εξετάσει τη δυνατότητα αυτόματης 
αναζήτησης ορισμένων παραστατικών από τα καθορι¬ 
ζόμενα στην παρούσα, σύμφωνα με την ισχύουσα νο¬ 
μοθεσία. 


Άρθρο 5 

ΔΙΑΔΙΚΑΣΙΑ ΚΑΙ ΕΛΕΓΧΟΙ 

5.1 Οι Δ.Α.Α των Νομαρχιακών Αυτοδιοικήσεων παρα- 
λαμβάνουν τις αιτήσεις, τις πρωτοκολλούν, και στη συ¬ 
νέχεια προβαίνουν σε έλεγχο των δικαιολογητικών στο 
σύνολο των αιτήσεων (διοικητικός έλεγχος). 

Ο εν λόγω έλεγχος διεξάγεται στο 100% των υποβλη- 
θέντων αιτήσεων και αφορά κυρίως τον τρόπο συμπλή¬ 
ρωσης των αιτήσεων, των συνοδευτικών της αίτησης και 
την πληρότητα των δικαιολογητικών. Η πραγματοποίηση 
του εν λόγω ελέγχου βεβαιώνεται επί του εντύπου της 
αίτησης. 

Μετά την ολοκλήρωση των παραπάνω ελέγχων και 
των τυχόν διορθώσεων, οι ΔΑΑ αποστέλλουν φωτοτυ¬ 
πίες των αιτήσεων που πληρούν τις προϋποθέσεις από 
πλευράς δικαιολογητικών στη Δ/νση Πληροφορικής. Η 
διαβίβαση των παραπάνω από τις Δ.Α.Α προς τη Δ/νση 
Πληροφορικής θα πρέπει να έχει ολοκληρωθεί σε 7 ερ¬ 
γάσιμες ημέρες μετά τη λήξη της προθεσμίας υποβολής 
των αιτήσεων από τους πιθανούς δικαιούχους. 

Η Δ/νση Πληροφορικής διεξάγει διασταυρωτικούς ελέγ¬ 
χους για να εξασφαλισθεί ότι η ενίσχυση χορηγείται μία 
φορά και εξάγει το δείγμα επιτόπιου ελέγχου με βάση 
τις διαδικασίες ανάλυσης επικινδυνότητας. 

Η Δ/νση Πληροφορικής, το αργότερο σε 15 ημέρες 
από την παραλαβή των σχετικών αιτήσεων, αποστέλλει 
ηλεκτρονικά σε κάθε Δ.Α.Α το αποτέλεσμα της διαδικα¬ 
σίας εξαγωγής δείγματος ελέγχου για την διεξαγωγή 
επιτόπιων ελέγχων. Στο παραπάνω δείγμα είναι δυνατό 
να προστεθούν από τις Δ.Α.Α περιπτώσεις όπου δικαι¬ 
ούχοι συνεκμεταλλεύονται την μονάδα ή λοιπές ειδικές 
περιπτώσεις. Οι Δ.Α.Α των Νομαρχιακών Αυτοδιοικήσε¬ 
ων διενεργούν, σύμφωνα με το άρθρο 4.1 της υπ’ αριθμ. 
313690/26.9.2006 κοινή υπουργική απόφαση τους προ- 
βλεπόμενους ελέγχους. 

5.2 Κάθε επιτόπιος έλεγχος αφορά κυρίως το εμβαδό 
των θαλάμων εκτροφής της μονάδας. Σε κάθε έλεγχο συ¬ 
μπληρώνεται πρακτικό ελέγχου σε δύο αντίγραφα (όπως 
συνημμένο υπόδειγμα), το οποίο υπογράφεται από τους 
ελεγκτές και από τον δικαιούχο ή τον αντιπρόσωπό του 
ο οποίος φέρει σχετική εξουσιοδότηση νόμιμα θεωρη¬ 
μένη για το γνήσιο της υπογραφής. Επί των αντιγράφων 
αναγράφεται η ακριβής ημερομηνία του ελέγχου. Η υπο¬ 
γραφή του δικαιούχου ή του εκπροσώπου του βεβαιώνει 
την παρουσία τους στον έλεγχο. 

Στην περίπτωση διαφωνίας του δικαιούχου, ως προς 
το αποτέλεσμα του ελέγχου, οι ελεγκτές οφείλουν να 
σημειώσουν επί του εντύπου τις αντιρρήσεις του και ο 
δικαιούχος υπογράφει για αυτές. 

Ένα αντίγραφο του πρακτικού του επιτόπιου ελέγχου 
παραδίδεται αμέσως μετά τον έλεγχο απ' ευθείας στον 
ελεγχθέντα δικαιούχο ή στον αντιπρόσωπο του. Το δεύτε¬ 
ρο αντίτυπο του πρακτικού του επιτόπιου ελέγχου επισυ¬ 
νάπτεται στο φάκελο του δικαιούχου. Ο δικαιούχος οφεί¬ 
λει εντός προθεσμίας πέντε (5) εργάσιμων ημερών από τον 
έλεγχο να αποδείξει τους ισχυρισμούς του, υποβάλλοντας 
ένσταση στη Διεύθυνση Αγροτικής Ανάπτυξης της ΝΑ 
που διενήργησε τον έλεγχο, συνοδευόμενη ενδεχομένως 
και από έγγραφα αποδεικτικά στοιχεία, άλλως ισχύει το 
αποτέλεσμα του πραγματοποιηθέντος ελέγχου. 

Οι ενστάσεις κρίνονται εντός επτά (7) εργάσιμων ημε¬ 
ρών από την υποβολή τους, από την προβλεπόμενη στο 
άρθρο 4 της υπ’ αριθμ. 313690/26.9.2006 κοινής υπουρ¬ 
γικής απόφασης τριμελή επιτροπή ενστάσεων που συ- 
στήνεται για το σκοπό αυτό με απόφαση του Νομάρχη 
μετά από εισήγηση του αρμόδιου Διευθυντή Αγροτικής 
Ανάπτυξης της ΝΑ., η σύνθεση της οποίας είναι ανά¬ 
λογη με αυτή της επιτροπής των επιτόπιων ελέγχων. 
Στην εν λόγω επιτροπή δεν μπορούν να συμμετάσχουν 
οι υπάλληλοι που διενήργησαν τον επιτόπιο έλεγχο. Οι 

αποφάσεις της επιτροπής αυτής είναι οριστικές και καμία 
άλλη ένσταση δεν συζητείται για το ίδιο θέμα. 

Οι Δ.Α.Α αποστέλλουν εντός 25 ημερών από την παρα¬ 
λαβή του δείγματος ελέγχου, στην Δ/νση Πληροφορικής 
τα αποτελέσματα των ελέγχων. 

5.3 Η Δ/νση Πληροφορικής, προβαίνει στην έκδοση 
αναλυτικών και συγκεντρωτικών καταστάσεων πληρω¬ 
μής ανά Δ.Α.Α, τις οποίες και διαβιβάζει στις Δ.Α.Α των 
Νομαρχιακών Αυτοδιοικήσεων. 

Οι Δ.Α.Α θεωρούν τις καταστάσεις και στη συνέχεια 
αναρτούν αντίγραφο. Η ανάρτηση διαρκεί 5 ημέρες από 
την ημερομηνία του πρακτικού ανάρτησης. Στο διάστημα 
αυτό, μπορούν οι ενδιαφερόμενοι να υποβάλλουν τυχόν 
ενστάσεις επί των αναγραφόμενων σε αυτά στοιχείων. 

Οι τυχόν ενστάσεις και περιπτώσεις ανωτέρας βίας 
εξετάζονται από τις επιτροπές εξέτασης ενστάσεων των 
οικείων Δ/νσεων Αγροτικής Ανάπτυξης. Τυχόν διορθώσεις 
μετά την εξέταση των ενστάσεων αποστέλλονται από 
τις Δ.Α.Α στη Δ/νση Πληροφορικής, για την έκδοση νέων 
καταστάσεων πληρωμής των δικαιούχων. 

Η Δ/νση Πληροφορικής διαβιβάζει στη Δ/νση Ζωικής 
Παραγωγής & ΑΠΑ, το συνολικό αριθμό δικαιούχων που 
έχουν υποβάλλει αίτηση διαρθρωμένο κατά κατηγορία 
καθώς και το σύνολο των αιτουμένων αποζημιώσεων 
διαρθρωμένο κατά κατηγορία. 

Η Δ/νση Ζωϊκής Παραγωγής & ΑΠΑ με βάση τα παραπά¬ 
νω στοιχεία και αν υπάρχουν υπερβάσεις από τις εγκεκρι¬ 
μένες ποσότητες, εισηγείται στον Γεν. Γραμματέα του Υπ. 
Αγροτικής Ανάπτυξης & Τροφίμων την έκδοση απόφασης 
για το ποσοστό απομείωσης κατά περίπτωση. 

Κατόπιν η Δ/νση Πληροφορικής εφαρμόζει την απομεί- 
ωση και συντάσσει τις οριστικές καταστάσεις πληρωμής 
και τις αποστέλλει στις Δ.Α.Α. 

Άρθρο 6 
ΠΛΗΡΩΜΕΣ 

Οι Δ.Α.Α συμπληρώνουν το φάκελο πληρωμής και προ¬ 
βαίνουν στην αναγνώριση και εκκαθάριση της δαπάνης. 
Στη συνέχεια διαβιβάζουν τον φάκελο πληρωμής στον 
ΟΠΕΚΕΠΕ με τα εξής δικαιολογητικά: 

-Διαβιβαστικό έγγραφο του φακέλου 

- Μηχανογραφημένη αναλυτική κατάσταση πληρω¬ 

μής 

- Μηχανογραφημένη συγκεντρωτική κατάσταση πλη¬ 
ρωμής 

- Φύλλο ελέγχου όπου αναγράφονται οι έλεγχοι που 
είναι απαραίτητοι για την πληρωμή της δαπάνης. 

- Βεβαίωση Νομάρχη για την διενέργεια των ελέγ¬ 
χων. 

Στις αναλυτικές καταστάσεις πληρωμής πρέπει να 
αναγράφεται το ονοματεπώνυμο, ο ΑΦΜ, ο τραπεζικός 
λογ/μός και η διεύθυνση του δικαιούχου καθώς και αν 
είναι επιτηδευματίας ή όχι. 

Η διενέργεια των προβλεπόμενων ελέγχων βεβαιώνεται 
επί των καταστάσεων πληρωμής των δικαιούχων. 

Επίσης στο φάκελο πληρωμής περιλαμβάνονται τα δι- 
καιολογητικά των περιπτώσεων που περιγράφονται στο 
άρθρο 2 της αριθμ.313690/26.9.2006 κοινή υπουργική από¬ 
φαση όπως καθορίζονται στο άρθρο 4 της παρούσας. 

Μία κατάσταση με αντίγραφα των παραπάνω δικαιολο- 
γητικών θα διατηρείται στη Δ/νση Αγροτικής Ανάπτυξης 
για πέντε χρόνια και θα πρέπει ανά πάσα στιγμή να είναι 
διαθέσιμη για τυχόν Εθνικό ή Κοινοτικό έλεγχο. 

Ο ΟΠΕΚΕΠΕ εκδίδει τη σχετική εντολή πληρωμής κατά 
Νομαρχιακή Αυτοδιοίκηση, σε συνεργασία με τη Δ/νση 
Πληροφορικής. 

Η Δ/νση Πληροφορικής του Υπουργείου Αγρ. Ανάπτ. 
και Τροφίμων αποστέλλει στην ΑΤΕ ηλεκτρονικό αρχείο 
δικαιούχων για πίστωση των λογαριασμών τους. 

Η ενίσχυση κατατίθεται στους τραπεζικούς λογαρι¬ 


ασμούς των ενδιαφερομένων μέχρι την 31η Μαρτίου 
2007. 

Άρθρο 7 
ΚΥΡΩΣΕΙΣ 

7.1 Στις παρακάτω περιπτώσεις παρατυπίας ή παρά¬ 
βασης : 

-υποβολή εκπρόθεσμης αίτησης, (εκτός περιπτώσεων 
ανωτέρας βίας) 

-υποβολή πάνω από μιας αίτησης από κάθε παραγωγό, 

-άρνηση ελέγχου, απειλή και χρήση βίας, 

ο αϊτών απορρίπτεται από το σύνολο των αποζημιώ¬ 
σεων της παρούσας. 

7.2 Σε άλλες περιπτώσεις παρατυπιών και παραβάσεων 
που βαρύνουν τον ενδιαφερόμενο, εφαρμόζονται μειώ¬ 
σεις ως εξής: 

α) ίσες με το ποσοστό των παρατυπιών και παραβά¬ 
σεων σε κάθε κατηγορία αιτούμενης αποζημίωσης, αν 
το ποσό αυτό δεν ξεπερνά το 10% του κατά κατηγορία 
ποσού αποζημίωσης. 

β) διπλάσιες του ποσοστού των παρατυπιών και πα¬ 
ραβάσεων σε κάθε κατηγορία αιτούμενης αποζημίωσης, 
αν το ποσό αυτό ξεπερνά το 10 % του κατά κατηγορία 
ποσού αποζημίωσης. 

7.3 Σε κάθε περίπτωση παρατυπίας ή αχρεωστήτως κα- 
ταβληθέντος ποσού, εφαρμόζεται η διαδικασία επιβολής 
κυρώσεων ή ανάκτησης του αχρεωστήτως καταβληθέ- 
ντος ποσού που προβλέπεται στον νόμο 2520/1997 όπως 
τροποποιήθηκε και ισχύει. 

Αρθρο 8 

ΓΕΝΙΚΑ 

8.1 Όλα τα δικαιολογητικά που αναφέρονται στο άρ¬ 
θρο 4.2 της παρούσας πλην των υπευθύνων δηλώσεων 
όπου προβλέπονται, πρέπει να έχουν εκδοθεί κατά το 
διάστημα 1.10.2005 μέχρι 30.4.2006. Για τους δικαιούχους 
που είναι ενταγμένοι στο ειδικό καθεστώς Φ.Π.Α του 
άρθρου 41 του ν. 2859/2000 (248 Α') και δεν υποχρεού- 
νται να εκδίδουν δελτία αποστολής όταν μεταφέρουν 
τα προϊόντα τους με Ιδιωτικής Χρήσης μέσα, δεν είναι 
υποχρεωτικό να προσκομίσουν τα δελτία αποστολής που 
προβλέπονται στο άρθρο 4 της παρούσας. Σε αυτή την 
περίπτωση όμως, θα κατατίθεται μαζί με την αίτηση του 
δικαιούχου, βεβαίωση της αρμόδιας Δ.Ο.Υ για το ότι ο 
δικαιούχος ανήκει στο ειδικό καθεστώς Φ.Π.Α. 

8.2 Οι πιστώσεις θα βαρύνουν κατά 50% τον τακτικό 
προϋπολογισμό, και κατά 50% το ΕΓΤΠΕ, Τμήμα Εγγυή¬ 
σεων. Σχετική αναγραφή θα υπάρχει και στην κατάσταση 
αναγνώρισης - εκκαθάρισης δαπανών. 

8.3 Οι Δ/νσεις Αγρ. Ανάπτυξης των Νομαρχιακών Αυτο¬ 
διοικήσεων, η Δ/νση Ζωϊκης Παραγωγής & ΑΠΑ του Υ.Α.Α. 
& Τ., η Δ/νση Πληροφορικής του Υ.Α.Α. & Τ και η Δ/νση 
ΔΗΛΙΖΩ του ΟΠΕΚΕΠΕ παρέχουν στους δικαιούχους κάθε 
πληροφορία για την υλοποίηση της παρούσας, σχετικά 
με θέματα αρμοδιότητάς τους. 

8.4 Με απόφαση του Γ εν. Γ ραμματέα του Υπ. Αγρ. Ανά¬ 
πτ. και Τροφίμων μπορούν να τροποποιηθούν τα υποδείγ¬ 
ματα της παρούσας, οι ημερομηνίες και οι προθεσμίες 
υποβολής και διαβίβασης των δικαιολογητικών και των 
στοιχείων των άρθρων 2,3 και 5 της παρούσας. 

8.5 Το συνημμένο παράρτημα υποδειγμάτων αποτελεί 
αναπόσπαστο τμήμα της παρούσας. 

8.6 Η παρούσα ισχύει από την υπογραφή της. 

ΥΠΟΔΕΙΓΜΑ 1 σελίδα 1 από 2 


ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 



ΑΙΤΗΣΗ ΑΠΟΖΗΜΙΩΣΗΣ ΛΟΓΩ ΓΡΙΠΗΣ ΤΩΝ ΠΤΗΝΩΝ 


ΠΡΟΣ Νομαρχιακή Αυτοδιοίκηση Κωδικός Α/Α 


Αριθμός Πρωτοκόλλου 





ΣΤΟΙΧΕΙΑ ΠΑΡΑΓΩΓΟΥ 

αφμ 1 1 1 1 I II 

| | | | Επιτηδευματίας Ν/Ο |_| 

ΕΠΩΝΥΜΟ 1 1 1 1 1 II 

1 1 1 1 1 1 1 1 1 II 1 1 1 Μ 1 1 1 1 II II 1 1 

ΙΙ1ΙΙΙΙΙΙΙΙΙ1ΙΙ 

αδτ 1 1 1 1 1 1 1 

I I I I ΤΗΛΕΦΩΝΟ ΕΠΙΚΟΙΝΩΝΙΑΣ 

Ι1111Μ11111Ι 

Αριθμός Λογαριασμού ΙΒΑΝ 

1 1 1 1 1 1 II 1 1 1 II 1 1 1 1 1 1 1 II 1 1 II 

ΝΙΙΙΙΙΙΙΙΙΙΙΙ1Ι 



ΔΙΕΥΘΥΝΣΗ ΕΔΡΑΣ 


Κωδικός II 1 1 Μ 1 II 



ΔΗΜΟΣ ΚΟΙΝ/ΤΑ ΜΟΝΑΔΑΣ 

Κωδικός 

ΠΕΡΙΟΧΗ 


1 


II11 1.1.111 



2 


11 11 1 1111 






3 


1 11111 111 






4 


1111111 υ 






Δηλώνω υπεύθυνα την αλήθεια των παραπάνω καθώς και ότι θα δεχθώ και θα διευκολύνω τους σχετικούς έλεγχους στην εκμετάλλευσή 
μου για την επαλήθευση , από τις υπηρεσίες , των δηλωθέντων στοιχείων και όρων χορήγησης των παραπάνω αποζημιώσεων και ότι 
αποδέχομαι την τοιχοκόλληση των στοιχείων που δήλωσα ή σχετίζονται με την παρούσα . Επίσης δηλώνω οτι τα επιλέξιμα ζώα και 
στοιχεία που δηλώθηκαν στην παρούσα δεν αποτελούν αντικείμενο άλλης παρόμοιας αίτησης 

Συννημένα δικαιολογητικά 1 | 1 | 

Θεώρηση γνησίου υπογραφής του παραγωγού Υπογραφή παραγωγού 



Ημερομηνία θεώρησης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 1 σελίδα 2 από 2 

ΑΙΤΗΣΗ ΑΠΟΖΗΜΙΩΣΗΣ ΛΟΓΩ ΓΡΙΠΗΣ ΤΩΝ ΠΤΗΝΩΝ 


ΑΙΤΟΥΜΑΙ ΤΗΣ ΑΠΟΖΗΜΙΩΣΗΣ ΓΙΑ: Δηλωθείσα Τιμή 

Ελεχθείσα 1 Ελεχθείσα 2 

1. Κατ/φή αυγών εκκόλαψης κοτόπουλου 

συνήθους τύπου | | [ | | | | | | 

υ 1111111 ιι 1111111 

2. Κατ/φή αυγών εκκόλαψης κοτόπουλου 

ελεύθερης βοσκής I II II 1 1 1 

1 1 1 1 1 1 1 1 1 .. 

3. Κατ/φή αυγών εκκόλαψης γαλοπούλας 1 1 II 1 1 ! 1 1 

ΙΙΙΙΙΙΙΙΙ ΙΙΙΙΙΙΜΙ 

4.1 Μετ/ση αυγών εκκόλαψης κοτόπουλου 

συνήθους τύπου με τιμή πώλησης <= 0,03€/τεμ 

1 1 1 1 1 1 1 II II.II 

4.2. 1 Μετ/ση αυγών εκκόλαψης κοτόπουλου 

συνήθους τύπου με τιμή πώλησης > 0,03€/τεμ | 1 1 | Μ | Μ Μ ! 1 

ΙΙΙΙΙΙΙΙΙ ΙΙΙΙΙΙΙΙΙ 

4.2. 2 Μετ/ση αυγών εκκόλαψης κοτόπουλου 

συνήθους τύπου με τιμή πώλησης > 0,03€/τεμ 1 Μ 1 | | | 1 Μ Μ 1 

1 1 1 1 1 1 1 II 1 1 1 1 1 II II 

4.2. 3 Μετ/ση αυγών εκκόλαψης κοτόπουλου 

συνήθους τύπου με τιμή πώλησης > 0,03€/τεμ | | | | | Μ 1 Μ 1 1 

II 1 1 1 1 1 1 1 ΙΙΙΙΙΙΙΙΙ 

4.2. 4 Μετ/ση αυγών εκκόλαψης κοτόπουλου 

συνήθους τύπου με τιμή πώλησης > 0,03€/τεμ 1 Μ 1 Μ Μ 1 1 1 1 1 

1. II 1 1 1 1 1 1 1 1 1 Μ 1II1 

5. Καταστροφή νεοσσών κοτόπουλου | 

1 II 1 1 1 1 1 1 1 1 1 1 II 1 1 1 

6. Καταστροφή νεοσσών γαλοπούλας 

1 1 1 1 1 II II ΙΙΙΙΙΙΙΙΙ 

7. Πρόωρη σφαγή η θανάτωση 

ζωικού κεφαλαίου πολ/σμού ορνίθων Μ Μ | Μ 

ΙΙΙΙΙΙΙΙΙ ΙΙΙΙΙΙΙΙΙ 

9. Αριθμός Θαλάμων 

Παράταση υγειονομικού κενού σε μέτρα 1 1 1 1 1 1 1 1 Μ 

1 1 1 1 1 1 1 1 1 1 1 1 1 1 1 1 1 1 1 

ημερομηνία επιτοπίου ελέγχου 

10.Πρόωρη σφαγή η θαν/ση 

νεαρών ορνίθων ετοίμων για ωοτοκία ) ( 1 

1 Μ 1 Μ III Μ 1 Μ 1 

ΙΙΙΙΙΙΙΙΙ ΙΙΙΙΙΙΙΙΙ 



Απόρριψη αίτησης από διοικητικό έλεγχο ΝΑΙ ΌΧΙ 

υ_υ υυ 


Ο παραγωγός υποχρεούται να συμπληρώσει το είδος ή τα είδη της αποζημίωσης που τον αφορούν 
ΠΡΟΣΟΧΗ 4.1 ποσότητα αυγών με τιμή πώλησης μικρότερη η ίση με ,03 €/τεμ 
ΠΡΟΣΟΧΗ 4.2 ποσότητα αυγών με τιμή πώλησης μεγαλύτερη των ,03 βτεμ 


Υπογραφή παραγωγού 


Ο Ελεγκτής διοικητικού ελέγχου 











ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ 2 

ΠΡΑΚΤΙΚΟ ΕΠΙΤΟΠΙΟΥ ΕΛΕΓΧΟΥ 

Σήμερα την. οι κάτωθι υπογεγραμμένοι 


1 . 

2 . . 

3. 

που αποτελούμε Επιτροπή Επιτόπιου Ελέγχου σύμφωνα με το άρθρο 4.1 της Α.Π. 313690/ 

26-9-06 ΚΥΑ και της υπ’ αρίθ.Απόφασης Νομάρχη και έχοντας 

υπόψη την υπ’ αρίθ. αίτηση του δικαιούχου 

πραγματοποιήσαμε επιτόπιο έλεγχο στην πτηνοτροφική εκμετάλλευση του δικαιούχου, που 

βρίσκεται:. 

για τις παρακάτω αιτούμενες αποζημιώσεις: 

1. 

2 . .. 

3 . 

4 . 

5 . 

Κατά τον έλεγχο διαπιστώθηκαν τα εξής: 

• το εμβαδό του/των θαλάμου/ων εκτροφής της εκμετάλλευσης είναι: 

θάλαμος 1:.τ.μ 

θάλαμος 2:.τ.μ 

θάλαμος 3:.τ.μ 

θάλαμος 4:.τ.μ 

Σύνολο: .τ.μ 

• ελέγχθηκαν τα στοιχεία αποθήκης και τα λοιπά λογιστικά έγγραφα: ΝΑΙ/ΟΧΙ | | . 

Παοατποήσειε 


Ο Δικαιούχος/Νόμιμος Εκπρόσωπος 


Η Επιτροπή 

1 . 

2 . 


3 . 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

( 2 ) 

Επιβολή πρόσθετου τέλους για απλή 
τελωνειακή παράβαση. 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ 

ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ ΑΝΑΣΤΑΛΤΙΚΩΝ 
ΚΑΘΕΣΤΩΤΩΝ (ΔΙΠΕΑΚ) 

Με την υπ’ αριθμ. 167/2006 καταλογιστική πράξη, επι¬ 
βάλλεται στον ΤΑΒΟΒ ΜΑΒΕΚ ΤΟΥ νΟΕΑϋΕδΙΑΥ κάτοικο 
Αθήνας οδός Αβέρωφ 3 και ήδη αγνώστου διαμονής, 
πρόσθετο τέλος ευρώ ΤΡΕΙΣ ΧΙΛΙΑΔΕΣ (3.000). 

Για την παράνομη κατοχή του ΙΧΕ αυτ/του μάρκας ν.νν. 
με αριθμό κυκλοφορίας ΚΝΤΝ-437 κατά παράβαση του 
άρθου 137 παρ Α1 του ν. 2960/2001. 

Ο Διευθυντής 

ΧΡΗΣΤΟΣ ΣΑΡΑΚΑΤΣΑΝΟΣ 

-♦- 

(3) 

Επιβολή πρόσθετου τέλους για απλή 
τελωνειακή παράβαση. 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ 

ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ ΑΝΑΣΤΑΛΤΙΚΩΝ 
ΚΑΘΕΣΤΩΤΩΝ (ΔΙΠΕΑΚ) 

Με την υπ’ αριθμ 179/2006 καταλογιστική πράξη μας, 
επιβάλλεται στον ΚΑΓΚΕΛΙΔΗ ΑΝΑΣΤΑΣΙΟ ΤΟΥ ΘΕΟ¬ 


ΔΩΡΟΥ κάτοικο ΔΡΟΣΙΑΣ οδός Καρδερίνας 1β και ήδη 
αγνώστου διαμονής, πρόσθετο τέλος ευρώ ΔΕΚΑ ΧΙΛΙ¬ 
ΑΔΕΣ (10.000). 

Για την παράνομη κατοχή του ΙΧΕ αυτ/του μάρκας 
Β.Μ.νν. με αριθμό κυκλοφορίας Οϋ-ΕΥ- 397 κατά παρά¬ 
βαση του άρθου 137 παρ Α1 του ν. 2960/2001. 

Ο Διευθυντής 

ΧΡΗΣΤΟΣ ΣΑΡΑΚΑΤΣΑΝΟΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(4) 

Στην υπ’ αριθμ.25828/ΔΠΛ701/Φ19Γ (ΦΕΚ 1648/Β79.11.2006) 
δημοσιευμένη απόφαση και συγκεκριμένα στην σελ. 22653 
και με Α/Α 69, το σωστό επώνυμο είναι ΜΠΕΛΛΟΣ. 

Επίσης στο ίδιο ΦΕΚ στη σελ. 22654 και με Α/Α 30 το 
σωστό Επώνυμο είναι ΝΟΥΛΑΣ ΚΩΝ/ΝΟΣ. 

Στην υπ’ αριθμ. 25827/ΔΠΛ700/Φ19Γ (ΦΕΚ 1647/9.11.2006) 
δημοσιευμένη απόφαση και συγκεκριμένα στην σελ. 22641 
και με Α/Α 112 το σωστό είναι ΜΠΕΛΛΟΣ ΒΑΣΙΛΕΙΟΣ. 

(Από το Υπουργείο Ανάπτυξης) 

